· רכישת מוצר באמצעות האינטרנט היא כריתת הסכם לכל דבר.
· ההבחנה המרכזית בין עסקה באינטרנט ובין עיסקה שאינה כזו היא שלא מתקיימת אינטראקציה בין אישית באינטרנט ואת הדיבור מחליף הכתב – ולכן המוכר חייב להיות מאד מדוייק באופן שבו הוא מתאר את העסקה והמוצר.
· העסקות באינטרנט חוזרות על עצמן ביחס לכל הלקוחות, ולכן כל שגיאה משוכפלת לכל מסת הלקוחות, ועלולה להוות עילה לתביעה ייצוגית.
· כמו כן, הפעולות שלנו כמוכרים והפעולות של הלקוח לרוב מתועדות באמצעות כלי מיחשוב, ולכן עשויה להתקיים ראיה בכתב לכל המתרחש, והדבר מקל על תביעה של הלקוח או של המוכר בהתאם לעניין.
· כל המופיע באתר אינטרנט פומבי, הופך בבת אחת לפירסום ברבים, וגם לכך משמעות משפטית.
· האינטרנט פותח לפנינו אפשרויות חדשות בתחום איסוף המידע על הלקוח, ולכך היבטים רבים בתחום הגנת הפרטיות.
· בישראל, קיימות בחוק הוראות צרכניות יחודיות לביצוע עסקות באינטרנט ("עסקות מרחוק"), המקנות זכויות לקונים ומטילות חובות נוספות על המוכר.
לכן המסחר באינטרנט עלול לצור עבור המוכר סיכונים משפטיים נוספים, שאינם מתקיימים, כאשר הוא סוחר מחוץ לאינטרנט.
1. תנאי שימוש באתר: המתייחסים לאופן השימוש של הגולשים באתר.
2. הסכם המכר: תנאי המכירה, שחלים על הקנייה של הלקוח. ניתן לשלב תנאים אלו בתוך תנאי השימוש באתר.
3. מדיניות פרטיות: שמתארת את אופן איסוף המידע על הלקוח, סוג המידע והשימוש בו.
4. תנאי רישיון השימוש: רלוונטים בעיקר כאשר הלקוח מוריד מהאתר יישום למחשב או לנייד שלו.
5. תעודת אחריות: אשר מגדירה ולמעשה מגבילה את אחריותנו לכל פגם במוצר.
6. הסכמים עם הספקים השונים של האתר: כדאי מאד לעגן את התנאים היחודיים הנובעים מהפעילות המסחרית ברשת בהסכמים עם הספקים, שאנו מתקשרים עימם לצורך פעילות המסחר באינטרנט, כגון: ספק הסחורה, מעצב האתר, החברה המשלחת ועוד.
· בהירות של תנאי העסקה ותכונות המוצר.
· כל המצגים באתר חייבים להיות מדוייקים ובלתי מטעים.
· יש לודא שניתנה הסכמה אקטיבית מצד הלקוח לביצוע העיסקה בצורה, שאינה שנוייה במחלוקת.
· קיימות במערכות התומכות באתר יכולות שמירה ושיחזור אמינות, המתעדות את כל פרטי העסקה ואת הסכמת הלקוח להם.
· באתר מתקיימים אמצעי אבטחה ברמה המקובלת לפחות.
אם אתה מתכוון להקים אתר אינטרנט מסחרי כלשהו, אני מזמין אותך לשיחת יעוץ לא מחייבת ביננו, שבה אסקור לפניך את הסיכונים והכלים המשפטיים שיכולים לסייע לך.
משרדנו מתמחה בתחום הסייבר: אינטרנט ומובייל ובתחומים נוספים, המשלבים משפט וטכנולוגיה.
אנו מעניקים יעוץ משפטי ללקוחותינו בעניין הקמת אתרי אינטרנט, המשלבים יישומים בתחומים שונים: מסחר אלקטרוני, שירותי תקשורת, שירותי איכון וניווט, מכירת מנויים, רשתות חברתיות, פיננסים, פירסום, שיווק, תדמית, איסוף מידע ואגירתו וכיוב'.
יש לנו מומחיות רבה בניסוח באנגלית ובעיברית של המסמכים המשפטיים, שצויינו לעיל, הנדרשים להפעלת אתרי אינטרנט.
אנו מעניקים גם יעוץ משפטי בכל הנוגע למבנה האתר, טפסיו ותהליכיו (FLOW), נושאי הגנת הפרטיות וכו'. יש לנו אף ידע יחודי בתחום ה- Big Data, הצובר תאוצה בשנה האחרונה.
השירותים הנדונים ניתנים כמובן גם בהקשר לאפליקציות בנייד – MOBILE.
הח"מ שימש כיועץ משפטי במוטורולה והיה היועץ המשפטי של הוט מובייל (אז מירס תקשורת), ובעל ניסיון של כשני עשורים בעולם האינטרנט ובמדייה הסלולארית. הוא בעל הבנה טכנולוגית ורכש ידע רב בכל האספקטים המסחריים והמעשיים הנוגעים לעשיית עסקים ברשת ובמובייל ובהפעלת שירותים באמצעותם.
נשמח לשמש כמשרד עורכי דין שלכם, אשר ילווה את דרככם בהקמת ובהפעלת מיזם הסייבר שלכם.